בית הקברות הצבאי בנתניה

בית הקברות הצבאי בנתניה הוא מבתי הקברות הצבאיים הוותיקים בישראל, והשישי בגודלו על פי מספר החללים הטמונים בו – 569. בית הקברות בית הקברות שוכן במרכז העיר ובו שש חלקות קבורה. כביש פנימי מתמשך בשיפוע מהכניסה לבית הקברות הנמצאת בעברו המערבי ועד רחבת הטקס, הממוקמת בצידו המזרחי של האתר, על גבי גבעה. לפניה משתרעת חלקה 1, שבה נטמנו חללי מלחמת העצמאות. החלקות האחרות ממוקמות מצפון וממערב לחלקה 1 ובמפלסים נמוכים יותר. כנהוג בבתי הקברות הצבאיים בישראל משופע שטח האתר בעצים ובצמחייה אחרת. בית הקברות נפתח במלחמת העצמאות. במהלכה פעלה רבות חטיבת אלכסנדרוני באזור מישור החוף, ומפקדת החטיבה שכנה בנתניה. רבים מחללי החטיבה במלחמה זו הובאו לקבורה בבית הקברות. חללים בבית הקברות באתר טמונים 134 חללי מלחמת העצמאות. במקום נקברו גם שלושה חללי מלחמת סיני, 13 חללי מלחמת ששת הימים ו-67 חללי מלחמת יום הכיפורים. בין החללים הטמונים במקום כלולים שמונה שעוטרו בעיטורי צה"ל והמשטרה. קישורים חיצוניים בית הקברות הצבאי בנתניה, באתר "יזכור" של משרד הביטחון קיר ורחבת זיכרון בבית הקברות הצבאי, באתר "יזכור" של משרד הביטחון הערות שוליים